Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 663/12/8803	Košice II, 8.4.2013
EEČ : 2-64-119-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: kontrolór kvality
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 75,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: kontrolór kvality
realizované policajtom Odd.výkonu služby DI OR PZ XXXXX pod spisovou značkou XXXXX
	V trestnej veci vedenej proti obvinenej XXXXX pre prečin ublíženia na zdraví podľa § 158 Trestného zákona ktorého sa dopustila na tom skutkovom základe, že

	- dňa 31.08.2012 v čase o 22,05 hod. XXXXX v smere k ul. XXXXX viedla osobné motorové vozidlo zn. XXXXX EČV XXXXX v pravom jazdnom pruhu v smere jej jazdy a v dôsledku nepozornosti narazila do zadnej časti stojaceho vozidla pri pravom okraji vozovky a to osobného motorového vozidla zn. XXXXX, EČV XXXXX, ktoré viedla vodička XXXXX, pričom pri dopravnej nehode utrpela vodička XXXXX ľahkú ujmu na zdraví a to narazenie záhlavia, podvrtnutie a blok krčnej chrbtice, narazenie hrudnej steny vľavo vzadu a narazenie hrudnej a driekovej chrbtice s dobou liečenia od 7 do 14 dní a jej spolujazdkyňa XXXXX utrpela ľahkú ujmu na zdraví a to kontúziu lepky, otras mozgu a blok krčnej chrbtice s dobou liečenia od 7 do 14 dní.

Odôvodnenie: 
	Uznesením  povereného príslušníka PZ, sp. zn. ORP-XXXXX zo dňa 17.12.2012 bolo vznesené obvinenie XXXXX pre prečin ublíženia na zdraví podľa § 158  Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená a poškodené vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená urobila iné vhodné opatrenie tým, že predmetnú dopravnú nehodu oznámila v poisťovni XXXXX, pobočka XXXXX dňa 13.09.2012, kde uviedla všetky potrebné údaje pre náhradu spôsobenej škody.

	Obvinená zložila na účet Okresnej prokuratúry XXXXX XXXXX finančnú čiastku vo výške 150 €,  z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech XXXXX, číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná, v EKV má jeden záznam, považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor